text: গামারি (বৈজ্ঞানিক নাম Gmelina arborea) (ইংরেজি: Chandahar Tree, Cashmere Tree, Comb Teak, White Teak ইত্যাদি) পরিবার Lamiaceae।এছাড়াও বাংলা নাম গামার, গাম্বার, গাম্ভারী, গাম্ভারি। আদিবাসি নাম হিসাবে গাম্ভার, বল-কোবাক(গারো), রামানি (মগ), রেমেনিবা (মারমা), গামারি গাছ (তঞ্চঙ্গা), আব্বেই(খুমি)। গামারি-ফঙ(মান্দি)বলা হয়।
  
  বিবরণী
  গামারি সবুজ ও ঘন বিশিষ্ট একটি বৃক্ষ। ভারতবর্ষের গাছ। এই গাছের অনেক আয়ুর্বেদ গুণ আছে।
  
  বৃক্ষ বৈশিষ্ট্য
  গামারি একটি দ্রুত বর্ধনশীল গাছ। লম্বা গড়নে ১৫ থেকে ২০ মিটার উঁচু হয়। পত্রমোচী গাছ, প্রশাখা ও কুঁড়ি রোমশ। বাকল সাদাটে। পাতা তাম্বুলাকৃতি, ১০ থেকে ২০ সেমি লম্বা। উপরে উজ্জ্বল সবুজ,নিচে পান্ডুর,বোটা ৬ থেকে ১০ সেমি লম্বা। শীতে পাতা ঝরে। এটি অত্যধিক খরা সহনশীল।
  
  ভৌগলিক অবস্থা
  বাংলাদেশসহ দক্ষিণপুর্ব এশিয়ায় জন্মে। ভারতের আসাম, দক্ষিণ বিহার, উড়িষ্যা, ও  পশ্চিমবঙ্গের উত্তরাঞ্চল সংলগ্ন এলাকায় এ গাছ হয়।
  
  ফুল
  বসন্ত কালে পাতাহীন ডালে ডালে দেখা যায় গাঢ় হলুদ বরণ ফুল।ফুলের অনেক মিষ্টি গন্ধ, ফুল ৩ থেকে ৩.৫ সেমি লম্বা, ২ ভাগে বিভক্ত। এর পুষ্পমধু ভোমরাদের খুবই প্রিয়।
  
  ফল
  গামারির ফল দেখতে গোলাকার। ৩ সেমি চওড়া, শাঁসাল, পাকলে হালকা হলুদ হয়।
  
  ঔষধি ব্যবহার
  এটি ঔষধিসমৃদ্ধ এক ভেষজ উদ্ভিদ। 
   কটুতিক্ত রস, গুরুপাক, উষ্ণবীর্য, কফ ও ত্রিদোষনাশক, বিষদোষ দাহ, জ্বর তৃষ্ণা ও রক্তদোষনাশক। 
   এর ছাল ও কাঠে আছে অনেক তিক্ত পদার্থ ও স্থেরোল। 
   পাতার রসে আছে জীবাণুনাশক শক্তি। 
   গণোরিয়া ও বেশ কিছু চর্মরোগে ব্যবহার করা হয়। 
   শিকড় কৃমিনাশক ও কুষ্ঠরোগে উপকারী।
  
  চিত্রশালা
  
  তথ্যসূত্র
  
  বিষয়শ্রেণী:বৃক্ষ
  বিষয়শ্রেণী:ঔষধি উদ্ভিদ
  বিষয়শ্রেণী:এশিয়ার উদ্ভিদ
  বিষয়শ্রেণী:বাংলাদেশের উদ্ভিদ
  বিষয়শ্রেণী:ভারতের উদ্ভিদ
title: গামারি